**ΦΥΛΛΟ ΔΡΑΣΤΗΡΙΟΤΗΤΩΝ ΓΙΑ ΤΗ ΒΙΟΜΗΧΑΝΙΚΗ ΕΠΑΝΑΣΤΑΣΗ**

**Αποστολή των ομάδων.**

Η σημερινή μας αποστολή έχει τον τίτλο: **«Όψεις της Βιομηχανικής Επανάστασης».** Μέσα από τις διαθέσιμες πηγές και τη δική σας έρευνα στο διαδίκτυο θα επιχειρήσουμε να εστιάσουμε σε παράγοντες, μέσα, αποτελέσματα και συνθήκες της Βιομηχανικής Επανάστασης. Για να γίνει αυτό είναι απαραίτητο να συνεργαστούμε με τα μέλη της ομάδας στην οποία ανήκουμε. Η κάθε ομάδα θα αναλάβει να πραγματοποιήσει τις δραστηριότητες που δίνονται στον καθορισμένο χρόνο δομώντας σε μορφή **πολυμεσικής παρουσίασης** τα αποτελέσματα της δουλειάς της.

**Συλλογικές Δραστηριότητες**

* Ανατρέχοντας στα παραθέματα **1** και **2** να εστιάσετε σε εκείνους τους παράγοντες που συνετέλεσαν στο να γίνει η Μεγάλη Βρετανία η γενέτειρα της Βιομηχανικής Επανάστασης.
* Να συγκρίνετε με συντομία το *οικοτεχνικό* και το *εργοστασιακό* σύστημα, όπως αυτό παρουσιάζεται στο παράθεμα **3**.
* Εργοδότες, εργαζόμενοι και πόλεις στη Βιομηχανική Επανάσταση: Αφού αξιοποιήσετε τα παραθέματα **4**, **5**, **6** και **7** και βρείτε στο διαδίκτυο το κατάλληλο πολυμεσικό υλικό, να καταγράψετε **α**. την όψη των πόλεων και το φαινόμενο της αστικοποίησης κατά τη βιομηχανική επανάσταση, **β**. τις συνθήκες εργασίας των γυναικών και παιδιών στα εργοστάσια και τους λόγους προτίμησής τους από τους εργοδότες.
* **α**. Να ερευνήσετε στο διαδίκτυο και να επιλέξετε μία εφεύρεση του 18ου ή του 19ου αιώνα που πιστεύετε ότι συνέβαλε αποφασιστικά στη Βιομηχανική επανάσταση και **β**. να την αναρτήσετε στην παρουσίασή σας δικαιολογώντας τη σημασία της με μία λεζάντα.